Diari Oficial de la Generalitat Valenciana


Sumari del DOGV 5178, del 17-01-2006 (2006/219)

Informació pública de les bases de la convocatòria per a la funcionarització de places laborals.
------------------------------------------------------------------------------------------------

### Dades del document

Número de DOGV
:   5178

Data del DOGV
:   17-01-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/219


Data del document
:   19-12-2005

Organisme emissor
:   Ajuntament de Xeraco

Tipus de document
:   Convocatòria

Descriptors 

:   * Xeraco
    * qualificació del personal
    * administració local
    * personal contractat
    * concurs administratiu
    * funcionari

Informació pública de les bases de la convocatòria per a la funcionarització de places laborals. [2006/A219]  
El Ple de l'Ajuntament de Xeraco, en sessió ordinària celebrada el dia 15 de juny de 2005, en el punt 8 de l'ordre del dia, va aprovar les bases que han de regir la convocatòria per a la funcionarització de les places laborals que s'esmenten.  
En sessió extraordinària, de data 12 de desembre de 2005, l'Ajuntament en ple va acordar modificar la base 3.2 in fine referida a la presentació de sol·licituds.  
El text definitiu de les bases, inclosa l'esmentada modificació, que ha de regir la convocatòria és el següent:  
«Bases que regiran la convocatòria per a l'adaptació del règim jurídic del personal laboral fix de l'Ajuntament de Xeraco a la naturalesa dels llocs que ocupen  
Primera. Objecte de la convocatòria  
La present convocatòria té com a objecte l'adaptació de la naturalesa jurídica del personal laboral fix de l'Ajuntament de Xeraco, als quals es referix la base 2 d'esta convocatòria, a la naturalesa administrativa dels llocs de treball que ocupa, a través de les proves i cursos selectius previstos en la Llei 1/1996, de 26 d'abril, de la Generalitat Valenciana, d'Adaptació del Règim Jurídic del Personal de la Generalitat Valenciana a la Naturalesa dels Llocs que Ocupa.  
Segona. Condicions dels aspirants  
2.1 Per a ser admesos en els cursos i les proves selectives objecte d'esta convocatòria, els aspirants hauran de complir els requisits següents:  
a) Ser personal contractat laboral de caràcter indefinit al servici de l'Ajuntament de Xeraco.  
b) Ocupar amb caràcter definitiu un lloc classificat de naturalesa funcionarial en la relació de llocs de treball d'este Ajuntament.  
2.2 A este efecte de l'adscripció del personal inclòs en l'àmbit d'aplicació d'esta convocatòria en els cursos selectius que corresponga, s'establixen els nivells següents:  
Nivell I: (article 1 de la Llei 1/1996, de 26 d'abril).  
Personal laboral fix dels grups de titulació A, B, C i D, que ocupe llocs classificats d'administració especial en les relacions de llocs de treball, l'accés dels quals a l'administració municipal s'haguera produït posteriorment a l'entrada en vigor del Decret 69/1986, de 2 de juny, del Govern Valencià, a través de la convocatòria de proves selectives de lliure accés, efectuades conforme al contingut del títol VI en relació amb el capítol III del títol II.  
Nivell II: (article 2 de la Llei 1/1996, de 26 d'abril)  
Personal laboral fix dels grups de titulació A, B, C i D, que ocupe llocs classificats d'administració especial i que va adquirir la condició de laboral fix posteriorment a l'entrada en vigor del Decret 69/1986, de 2 de juny, a través de proves amb convocatòries d'accés per concurs, per concurs oposició subsidiari de concurs de provisió, o bé que la seua realització no es va ajustar al que disposa el títol IV en relació amb el capítol III del títol II.  
Nivell III: (article 3 de la Llei 1/1996, de 26 d'abril)  
Personal laboral fix, dels grups de titulació A, B, C i D, que ocupe llocs classificats d'administració especial i que va adquirir la condició de laboral fix, fóra quina fóra la data en què esta es va produir, sense haver superat una prova convocada amb este objecte específic.  
Nivell IV: (article 4 de la Llei 1/1996, de 26 d'abril)  
Personal laboral fix dels grups de titulació A, B, C i D, que ocupe llocs classificats d'administració general.  
Tercera. Calendari de presentació de sol·licituds, admissió d'aspirants i començament dels cursos.  
3.1 Qui desitge participar en el procés d'adaptació objecte d'esta convocatòria, haurà de fer-ho constar mitjançant una sol·licitud, en què l'aspirant haurà d'indicar el nivell, dels establits en la base 2.2, en què considera que ha de ser adscrit.  
3.2 Totes les sol·licituds seran dirigides a l'alcalde president de la corporació, i presentades en el Registre d'Entrada o en la forma prevista en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de 20 dies naturals comptadors des de l'endemà de la publicació en el Boletín Oficial del Estado del corresponent extracte de la convocatòria (apartat modificat per Acord plenari de data 12.12.2005).  
3.3 Una vegada acabat el termini de presentació de sol·licituds, serà publicada en el Butlletí Oficial de la Província la relació d'admesos i exclosos a la realització dels cursos i proves selectives, especificant en este últim cas el motiu i adscrivint els admesos en el nivell que els corresponga, d'acord amb la base 2.2 d'esta convocatòria.  
3.4 Una vegada publicada la relació a què es referix l'apartat anterior, els aspirants podran formular, durant un termini de 10 dies hàbils comptats a partir de l'endemà de la publicació, les al·legacions que estimen oportunes, així com esmenar els defectes que hagueren pogut produir i adjuntar els documents preceptius no presentats juntament amb la sol·licitud, de conformitat amb el que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3.5 Una vegada transcorregut el termini anterior, corregits els defectes i vistes les reclamacions, l'alcalde president dictarà una resolució amb la llista definitiva d'admesos, que es publicarà en el Butlletí Oficial de la Província.  
3.6 El tribunal avaluador regulat en la base 6 determinarà el calendari de realització dels mencionats cursos, el seu règim horari i el lloc de realització, mitjançant les corresponents convocatòries, que seran publicades en el tauler d'edictes i notificades als interessats. Així mateix, el tribunal proposarà a l'Alcaldia la designació del professorat idoni per a impartir eixos cursos.  
Quarta. Desenvolupament dels cursos i proves selectives  
4.1 Duració dels cursos.  
De conformitat amb el que s'establix en la Llei 1/1996, de 26 d'abril, les hores de duració dels cursos, per a cada un dels grups inclosos en la base 2.2 d'esta convocatòria és la que a continuació s'indica:  
4.2 Assistència als cursos.  
Per a l'adaptació a la condició de funcionari de carrera de l'Ajuntament de Xeraco a través del procediment establit en la present convocatòria, a més de superar les corresponents proves avaluadores, serà requisit indispensable l'assistència a un 85%, com a mínim, de la duració total del curs selectiu a què estiga adscrit, sense perjuí del que està establit en la disposició addicional primera de la Llei 1/1996, de 26 d'abril, per al supòsit de malaltia degudament acreditada.  
4.3 Avaluació continuada.  
De conformitat amb el que establix l'article 7 de la Llei 1/1996, de 26 d'abril, el tribunal avaluador dels cursos selectius d'esta convocatòria realitzarà una avaluació continuada del personal que està adscrit. Durant la realització d'estos, el professorat efectuarà l'avaluació contínua dels aspirants de manera que, una vegada acabats, elevarà l'acta amb les qualificacions obtingudes al tribunal avaluador.  
4.4 Prova de valencià.  
De caràcter obligatori, consistirà en la realització d'una redacció sobre un tema proposat pel tribunal i una prova de coneixement de valencià. La valoració serà conjunta i l'exercici es puntuarà de 0 a 3 punts.  
4.5 Prova final.   
Una vegada acabats els cursos selectius, es realitzarà una prova final sobre els continguts dels temaris de les matèries que s'impartixen, que es detallen en l'annex II, en la data determinada per l'Alcaldia per a realitzar-la. Una vegada acabada esta prova, el tribunal qualificarà els aspirants i, al mateix temps, determinarà les qualificacions definitives, que estaran constituïdes per la mitjana aritmètica de l'avaluació contínua a què es fa referència en el paràgraf anterior i la derivada de la prova final.  
4.6 Qualificació de les proves.  
4.6.1. Tant l'avaluació continuada com la prova final del curs selectiu, seran valorades per la comissió qualificadora de 0 a 10 punts.  
4.6.2 Per a la superació final del procés selectiu i, per tant, per a adquirir la condició de funcionari de carrera després del corresponent nomenament preceptiu, caldrà obtindre la qualificació d'apte. La qualificació d'apte s'obtindrà quan s'aconseguisca una puntuació igual o superior a 5 punts, resultat de sumar la mitjana de les qualificacions obtingudes en l'avaluació continuada i en la prova final del curs selectiu.  
4.6.3 Amb independència de la puntuació obtinguda prèviament en les proves de l'avaluació continuada, la presentació a la prova final del curs selectiu és requisit indispensable per a la superació del procés d'adaptació.  
Cinquena. Publicitat de les llistes d'aprovats.  
5.1 Una vegada acabats els cursos selectius, el tribunal avaluador farà públiques, en el tauler d'edictes, les relacions del personal que haja participat, amb indicació de la qualificació d'apte o no apte, i que constituiran les llistes d'aspirants que han superat les proves objecte d'esta convocatòria, a més de notificar-ho personalment a cada un d'ells.  
5.2 El tribunal avaluador elevarà a l'alcalde president les llistes dels aspirants que han superat les proves dels cursos d'adaptació per a publicar-les en el Butlletí Oficial de la Província.  
Sisena. Tribunal avaluador i professorat dels cursos  
6.1 El tribunal avaluador de les proves d'adaptació que haurà de realitzar l'avaluació continuada en els cursos selectius així com la qualificació de les proves finals d'estos tindrà la composició següent:  
. President: l'alcalde president o regidor en qui delegue.  
. Secretari: la de la corporació o funcionari en qui delegue.  
. Un vocal designat per la Direcció General d'Interior de la Conselleria de Presidència.  
. Un vocal designat per l'IVAP.  
. Un vocal designat per la representació sindical del personal funcionari.  
6.2 El règim jurídic de funcionament del tribunal serà l'establit en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per al funcionament dels òrgans col·legiats, els membres del qual hauran d'abstindre's i podran ser objecte de recusació pels interessats quan concórreguen en ells alguna de les circumstàncies previstes en els articles 28 i 29 de la referida llei.  
6.3 De conformitat amb el que s'establix en l'article 7 de la Llei 1/1996, de 26 d'abril, els cursos objecte d'esta convocatòria seran impartits per professorat integrat per personal tècnic del mateix Ajuntament de Xeraco, o per personal col·laborador, la qual cosa es farà pública oportunament.  
Setena. Recursos  
7.1 La present convocatòria, les seues bases i tots els actes administratius que siguen dictats en el seu desenvolupament, podran ser impugnats per les persones interessades per mitjà de la interposició del recurs contenciós administratiu davant dels jutjats contenciosos administratius de València, en el termini de dos mesos comptats des de l'endemà de la publicació de la present convocatòria en el Diari Oficial de la Generalitat Valenciana, Butlletí Oficial de la Província, o de la publicació de les actes subsegüents, segons siga procedent.  
7.2 Contra els actes del tribunal avaluador, de conformitat amb què s'establix en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, podrà ser interposat un recurs ordinari davant de l'alcalde president en el termini d'un mes, a partir de l'endemà de la publicació de la corresponent acta.  
Huitena. Legislació supletòria  
En tot allò no previst per les presents bases, caldrà ajustar-se al que disposa la Llei 1/1996, de 26 d'abril, de la Generalitat Valenciana, Orde de 18 de desembre, de la Conselleria de Presidència, així com el Text Refós de la Llei de la Funció Pública Valenciana i tota altra normativa concordant.  
ANNEX II  
Temari dels cursos selectius  
Supòsit article 3 Llei 1/96 (laborals en places d'administració. especial sense proves: arquitecte tècnic). Grup B (120 hores). Matèria:  
A) Coneixement de les institucions públiques i l'organització de l'administració: 90 hores.  
1. Concepte d'organització administrativa i pressupostos constitucionals. (10 hores)  
2. Principis de l'organització administrativa. (7 hores)  
. Eficàcia.  
. Competència.  
. Tècniques d'alteració de l'exercici de les competències.  
a) Delegació.  
b) Advocació.  
c) Encàrrec de gestió.  
d) Delegació de firma.  
e) Suplència.  
. Jerarquia.  
. Coordinació.  
. Desconcentració.  
. Conflictes d'atribucions.  
3. L'organització administrativa espanyola: estatal, autonòmica i local (títol VIII Constitució). (10 hores)  
4. Institucions públiques de la Comunitat Valenciana. (3 hores)  
. Les Corts Valencians.  
. El Consell.  
. El president de la Generalitat Valenciana.  
. El Síndic de Greuges.  
. La Sindicatura de Comptes.  
. El Consell Valencià de Cultura.  
5. Organització de l'administració local. (30 hores)  
. Tipologia:  
a) El municipi, la província i l'illa.  
b) Entitats inframunicipals.  
c) Entitats supramunicipals.  
. Òrgans necessaris:  
a) El ple.  
b) L'alcalde i els tinents d'alcalde.  
c) La junta de govern.  
. Òrgans complementaris.  
a) Comissions informatives.  
b) Junta de portaveus.  
c) Altres òrgans complementaris.  
6. Informàtica. (30 hores)  
Estructura d'emmagatzemament de dades. Tipus de fitxers. Mètodes d'accés. Les bases de dades: característiques, objectius i tipus.  
B) Coneixement d'instruments normatius que regulen l'actuació de l'administració en l'àrea del lloc ocupat: 30 hores.  
Matèria específica: anàlisi general de la normativa de caràcter sectorial a la Comunitat Valenciana referent a les comeses del lloc de treball ocupat.  
Supòsits article 4 Llei 1/1996 (laborals en places d'administració. general: auxiliars d'administració general). Grup D (25 hores). Matèria:  
A) coneixement de les institucions públiques i l'organització de l'administració: 15 hores.  
1. Concepte d'organització administrativa i pressupostos constitucionals. (3 hores)  
2. L'organització administrativa espanyola: estatal, autonòmica i local (títol VIII Constitució). (4 hores)  
3. Institucions públiques de la Comunitat Valenciana. (2 hores)  
. Les Corts Valencianes.  
. El Consell.  
. El president de la Generalitat Valenciana.  
. El Síndic de Greuges.  
. La Sindicatura de Comptes.  
. El Consell Valencià de Cultura.  
4. Organització de l'administració local: (6 hores)  
. Tipologia:  
a) El municipi, la província i l'illa.  
b) Entitats inframunicipals.  
c) Entitats supramunicipals.  
. Òrgans necessaris:  
a) El ple.  
b) L'alcalde i els tinents d'alcalde.  
c) La junta de govern (en municipis de més de 5.000 hab.)  
. Òrgans complementaris.  
a) Comissions informatives.  
b) Junta de portaveus.  
c) Altres òrgans complementaris.  
B) Temari de les últimes proves convocades: 10 hores.  
1. La Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú. Àmbit d'aplicació. Principis informadors. (2 hores)  
2. Les fases del procediment administratiu. Conceptes previs. La iniciació. L'ordenació del procediment. La instrucció. La finalització. (3 hores)  
3. Concepte de document, registre i arxiu. Funcions del registre i de l'arxiu. Classes d'arxiu. Especial consideració de l'arxiu de gestió. (1 hora)  
4. El personal al servei de les entitats locals: concepte i classes. Drets, deures i incompatibilitats. (1 hora)  
5. Les hisendes locals. Classificació dels ingressos. Les ordenances fiscals. (1 hora)  
6. El gasto públic local: concepte i règim legal. Execució dels gastos públics. Comptabilitat i comptes. (1 hora)  
7. Els contractes administratius en l'esfera local. La selecció del contractista. Les garanties i responsabilitat en la contractació. Execució, modificació i suspensió. La revisió de preus. Invalidesa dels contractes. Extinció dels contractes. (1 hora).»  
La qual cosa es fa pública per al coneixement general.  
Xeraco, 19 de desembre de 2005.. L'alcalde president: Ferran Bofí Pardo.